CELEX: 32008L0053
Language: sk
Date: 2008-04-30 00:00:00
Title: Smernica Komisie 2008/53/ES z  30. apríla 2008 , ktorou sa mení a dopĺňa príloha IV k smernici Rady 2006/88/ES, pokiaľ ide o jarnú virémiu kaprov (SVC) (Text s významom pre EHP)

1.5.2008   
            
            
               SK
            
            
               Úradný vestník Európskej únie
            
            
               L 117/27
            
         
      SMERNICA KOMISIE 2008/53/ES
   z 30. apríla 2008,
   ktorou sa mení a dopĺňa príloha IV k smernici Rady 2006/88/ES, pokiaľ ide o jarnú virémiu kaprov (SVC)
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 2006/88/ES z 24. októbra 2006 o zdravotných požiadavkách na živočíchy a produkty akvakultúry a o prevencii a kontrole niektorých chorôb vodných živočíchov (1), a najmä na jej článok 61 ods. 2,
   keďže:
   
               (1)
            
            
               V smernici 2006/88/ES sa stanovujú určité zdravotné požiadavky uplatniteľné na živočíchy a produkty akvakultúry. V týchto požiadavkách sa zohľadňuje rozdelenie chorôb na exotické a neexotické v časti II prílohy IV k uvedenej smernici a vnímavé druhy.
            
         
               (2)
            
            
               Jarná virémia kaprov (spring viraemia of carp – SVC) je zaradená do zoznamu neexotických chorôb uvedeného v časti II prílohy IV k smernici 2006/88/ES.
            
         
               (3)
            
            
               V rámci diskusií v Rade, ktoré viedli k prijatiu smernice 2006/88/ES, Komisia vydala vyhlásenie, v ktorom uznala obavy viacerých členských štátov, v ktorých sa chovajú kapry, z dôsledkov toho, že sa na jarnú virémiu kaprov budú vzťahovať harmonizované predpisy Spoločenstva. Komisia preto vyhlásila, že na základe požiadavky a predložených argumentov po dni účinnosti smernice 2006/88/ES, avšak pred dňom jej uplatňovania, opätovne posúdi, či by SVC mala byť naďalej zahrnutá do zoznamu v časti II prílohy IV k uvedenej smernici. Komisia dostala žiadosti o opätovné posúdenie od viacerých členských štátov.
            
         
               (4)
            
            
               V časti I prílohy IV k smernici 2006/88/ES sa stanovujú kritériá zaradenia chorôb do zoznamu exotických alebo neexotických chorôb. Podľa kritérií zaradenia chorôb do zoznamu neexotických chorôb je potrebné zvážiť, či by choroba pri zavlečení do členského štátu, v ktorom sa nevyskytuje, mohla mať značný vplyv na hospodárstvo spôsobením výrobných strát a ročných nákladov spojených s chorobou a jej kontrolou presahujúcich 5 % hodnoty produkcie vnímavých druhov živočíchov akvakultúry v regióne.
            
         
               (5)
            
            
               Podľa informácií od hlavných členských štátov, v ktorých sa chovajú kapry, je už SVC endemickou chorobou. V ostatných 20 až 25 rokoch však výrobnému odvetviu nevznikli veľké straty v dôsledku SVC.
            
         
               (6)
            
            
               Okrem toho je vhodné zvážiť, či možno kontrolovať SVC na úrovni členských štátov a či je takáto kontrola prínosná z hľadiska nákladov. Vzhľadom na hydrografickú situáciu a štruktúru akvakultúr kaprov v hlavných členských štátoch, v ktorých sa kapry chovajú, by náklady spojené s opatreniami na eradikáciu tejto choroby neboli primerané ekonomickým stratám, ktoré choroba spôsobila. Na základe najnovších prijatých informácií sa zdá, že SVC nespĺňa všetky kritériá na zaradenie do zoznamu neexotických chorôb v časti II prílohy IV k smernici 2006/88/ES.
            
         
               (7)
            
            
               Preto je vhodné vyňať SVC zo zoznamu neexotických chorôb uvedeného v časti II prílohy IV k smernici 2006/88/ES.
            
         
               (8)
            
            
               V článku 43 smernice 2006/88/ES sa stanovuje, že ak choroba neuvedená v časti II prílohy IV k tejto smernici predstavuje významné riziko pre zdravotnú situáciu živočíchov akvakultúry alebo voľne žijúcich vodných živočíchov v členskom štáte, členský štát môže prijať opatrenia na zabránenie zavlečeniu alebo kontrolu tejto choroby. Tieto opatrenia nesmú prekročiť hranice toho, čo je vhodné a nevyhnutné na zabránenie zavlečeniu alebo kontrolu tejto choroby.
            
         
               (9)
            
            
               Podľa článku 63 smernice 2006/88/ES sa má rozhodnutie Komisie 2004/453/ES z 29. apríla 2004, ktorým sa vykonáva smernica Rady 91/67/EHS, pokiaľ ide o opatrenia proti určitým chorobám akvakultúrnych živočíchov (2), naďalej uplatňovať na účely smernice 2006/88/ES, až kým sa v súlade s článkom 43 tejto smernice neprijmú potrebné ustanovenia, ktoré sa majú prijať najneskôr do troch rokov od nadobudnutia účinnosti tejto smernice.
            
         
               (10)
            
            
               Podľa rozhodnutia Komisie 2004/453/ES sú celé územia Dánska, Írska, Fínska, Švédska a Spojeného kráľovstva alebo ich časti schválené ako oblasti bez výskytu SVC alebo ako oblasti, kde sa vykonávajú programy kontroly a eradikácie choroby. Tieto členské štáty môžu na základe toho požadovať pri umiestňovaní druhov vnímavých na SVC na tieto územia dodatočné záruky.
            
         
               (11)
            
            
               Členským štátom, ktoré môžu v súlade s rozhodnutím 2004/453/ES požadovať dodatočné záruky, by sa malo umožniť ďalej uplatňovať opatrenia v súlade s článkom 43 smernice 2006/88/ES vrátane obmedzení umiestňovania na trh a dovozu s cieľom kontrolovať SVC a zachovať ich štatút oblasti bez výskytu SVC.
            
         
               (12)
            
            
               Príloha IV k smernici 2006/88/ES by sa preto mala zodpovedajúcim spôsobom zmeniť a doplniť.
            
         
               (13)
            
            
               V smernici 2006/88/ES sa stanovuje, že členské štáty majú do 1. mája 2008 prijať vnútroštátne opatrenia, ktoré budú v súlade s touto smernicou, a uplatňovať tieto opatrenia najneskôr od 1. augusta 2008. S cieľom poskytnúť členským štátom dostatočný čas by sa vnútroštátne opatrenia, ktoré budú v súlade so smernicou 2006/88/ES zmenenou a doplnenou touto smernicou, mali prijať do 1. augusta 2008 a uplatňovať od 1. augusta 2008.
            
         
               (14)
            
            
               Opatrenia stanovené v tejto smernici sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TÚTO SMERNICU:
   Článok 1
   Príloha IV k smernici 2006/88/ES sa mení a dopĺňa v súlade s prílohou k tejto smernici.
   Článok 2
   Členské štáty prijmú a uverejnia najneskôr do 1. augusta 2008 zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie týchto ustanovení a tabuľku zhody medzi týmito ustanoveniami a touto smernicou.
   Tieto ustanovenia sa uplatňujú od 1. augusta 2008.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 4
   Táto smernica je určená členským štátom.
   
      V Bruseli 30. apríla 2008
      
         
            Za Komisiu
         
         Androulla VASSILIOU
         
         
            členka Komisie
         
      
   
   
      (1)  Ú. v. EÚ L 328, 24.11.2006, s. 14.
   
      (2)  Ú. v. EÚ L 156, 30.4.2004, s. 5. Rozhodnutie zmenené a doplnené rozhodnutím 2006/272/ES (Ú. v. EÚ L 99, 7.4.2006, s. 31).
   
      PRÍLOHA
      Príloha IV časť II sa nahrádza týmto textom:
      
         „ČASŤ II
         Zoznam chorôb
         
                     EXOTICKÉ CHOROBY
                  
               
                      
                  
                  
                     CHOROBA
                  
                  
                     VNÍMAVÉ DRUHY
                  
               
                     RYBY
                  
                  
                     epizootická hematopoetická nekróza
                  
                  
                     pstruh dúhový (Oncorhynchus mykiss) a ostriež zelenkavý (Perca fluviatilis)
                  
               
                     epizootický ulcerózny syndróm
                  
                  
                     rody: Catla, Channa, Labeo, Mastacembelus, Mugil, Puntius a Trichogaster.
                  
               
                     MÄKKÝŠE
                  
                  
                     bonamióza (Bonamia exitiosa)
                  
                  
                     
                        Ostrea angasi a ustrica čílska (Ostrea chilensis)
                  
               
                     perkinsóza (Perkinsus marinus)
                  
                  
                     
                        Crassostrea gigas a Crassostrea virginica
                     
                  
               
                     mikrocytóza (Microcytos mackini)
                  
                  
                     
                        Crassostrea gigas, Crassostrea virginica, Ostrea conchaphila a ustrica jedlá (Ostrea edulis)
                  
               
                     KÔROVCE
                  
                  
                     syndróm Taura
                  
                  
                     golfská biela kreveta (Penaeus setiferus), tichomorská modrá kreveta (Penaeus stylirostris) a tichomorská biela kreveta (Penaeus vannamei)
                  
               
                     „choroba žltých hláv“
                  
                  
                     golfská hnedá kreveta (Penaeus aztecus), golfská ružová kreveta (Penaeus duorarum), kreveta Kuruma (Penaeus japonicus), kreveta čierna obrovská (Penaeus monodon), golfská biela kreveta (Penaeus setiferus), tichomorská modrá kreveta (Penaeus stylirostris) a tichomorská biela kreveta (Penaeus vannamei)
                  
               
            
         
                     NEEXOTICKÉ CHOROBY
                  
               
                      
                  
                  
                     CHOROBY
                  
                  
                     VNÍMAVÉ DRUHY
                  
               
                     RYBY
                  
                  
                     vírusová hemoragická septikémia (VHS)
                  
                  
                     sleď (Clupea spp.), síh (Coregonus sp.), šťuka severná (Esox lucius), treska jednoškvrnná (Gadus aeglefinus), treska aljašská (Gadus macrocephalus), treska škvrnitá (Gadus morhua), losos (Oncorhynchus spp.), pstruh dúhový (Oncorhynchus mykiss), Onos mustelus, pstruh jazerný a potočný (Salmo trutta), kambala veľká (Scophthalmus maximus), šprota (Sprattus sprattus) a lipeň tymiánový (Thymallus thymallus)
                  
               
                     infekčná hematopoetická nekróza (IHN)
                  
                  
                     „keta“ losos (Oncorhynchus keta), strieborný losos (O. kisutch), japonský losos (O. masou), pstruh dúhový (O. mykiss), losos nerka (O. nerka), O. rhodurus, kráľovský losos (O. tshawytscha) a losos atlantický (Salmo salar)
                  
               
                     herpesviróza kaprov koi (KHV)
                  
                  
                     kapor obyčajný a kapor ozdobný koi (Cyprinus carpio)
                  
               
                     infekčná anémia lososov (ISA)
                  
                  
                     pstruh dúhový (Oncorhynchus mykiss), losos atlantický (Salmo salar), pstruh jazerný a potočný (Salmo trutta)
                  
               
                     MÄKKÝŠE
                  
                  
                     marteilióza (Marteilia refringens)
                  
                  
                     
                        Ostrea angasi, ustrica čílska (O. chilensis), ustrica jedlá (O. edulis), O. puelchana, slávka jedlá (Mytilus edulis) a M. galloprovencialis
                     
                  
               
                     bonamióza (Bonamia exitiosa)
                  
                  
                     
                        O. angasi, ustrica čílska (O. chilensis), O. conchaphila, O. denselammellosa, ustrica jedlá (Ostrea edulis), O. puelchana
                     
                  
               
                     KÔROVCE
                  
                  
                     ichtyoftirióza (choroba bielych škvŕn)
                  
                  
                     všetky desaťnožce (rad desaťnožce)“